Page:New-year's day.pdf/6

 The working lads a' drest like beaus,

Forget their toils, and cares, and woes;

Each for his bonnie partner goes,

And they fu' sweet,

Impatient wait their trysted joes,

And blushing meet.

With canty social spirit all

Now join the Fiddle and the Ball.-

The Scots Reel play'd fu' brisk and baul',

A' music dings,

Nought cheers and elevates the saul

Like Highland Springs.

O! youngsters, prize the happy hour,

With youth and love now in your power,

Unwelcome age your joys will sour,

When oh, alas!

Dim ee'd and frail, ye'll tott'rin' cour

Wi' runkled face.

O genuine Joy! unbought by pence,

To thee the poor ha'e maist pretence;

Aft'ner thou dwalls in humble spense

Than palace bien,

Whar rich folk buy, at great expense

The dwams o' spleen.

The young anes dance and loup like bucks,

The auld wives creep wear ingle neuks,

And keeking, tell how new dress leuks,

And young folks breedin',

But rooze auld-fashion'd gowns and cleuks

As brawest cleedin'.